Carlsberg Forskningscenter
Store norske leksikon,Næringsmidler og husholdning,Institusjoner innen mat og drikke
Carlsberg Forskningscenter ble åpnet 1976, og omfatter Carlsberg Laboratorium og Carlsberg Forsøgslaboratorium.
Carlsberg Laboratorium Carlsberg Laboratorium er en vitenskapelig institusjon i København. Det ble stiftet i 1875 av bryggerieier Jacob Christian Jacobsen. Formålet var å skape et vitenskapelig grunnlag for bryggerivirksomheten, gjennom kjemiske og gjæringsfysiologiske undersøkelser. Med dette for øye ble laboratoriet delt i en kjemisk og en fysiologisk avdeling med hver sin forstander, som har tittelen professor.Laboratoriet ble i 1972 overtatt av De Forenede Bryggerier, nå Carlsberg Breweries A/S. Blant forstanderne har professorene Johan G.C. Kjeldahl og Emil Christian Hansen oppnådd verdensberømmelse. Professor Hansen klarte i 1883 å rendyrke ølgjæren. Oppdagelsen revolusjonerte ølbryggingen og har vært grunnleggende for den gjæringsfysiologiske vitenskapen. Professor Kjeldahl er kjent for å ha utviklet Kjeldahls metode for få bestemme innholdet av nitrogen i organiske forbindelser. Kaj Ulrik Linderstrøm-Lang Øjvind Winge Claus Riiber Les mer i Store norske leksikon Carlsberg Breweries A/S Øl Kjeldahls metode